Den gamle brua på Årnes var fra 1909. Årnesbrua var en av de lengste i landet da den åpna, men var for smal til at to kjøretøy kunne møtes. Den første Årnesbrua ble sprengt i 1940 for å hindre tyske okkupasjonsstyrker under angrepet på Norge i å komme fram med biler. Brua ble siden reparert, først med en smal gangbru, siden for kjøretøyer. Gamlebrua ble revet etter at den nye var ferdig.